[{"text_idx": "#000000", "text": "Post la katastrofe erarplena Jarlibro 2017, pretigita de volontulino, UEA komisiis la redaktadon de Jarlibro 2018 al Pau\u0306lo Fischer-Kotowski, kiu redaktis g\u0302in antau\u0306 du jaroj, ankorau\u0306 kiel oficisto en Roterdamo. Li sukcese plenumis la taskon ankau\u0306 en Varsovio, kaj la nuna Jarlibro revenis al la iama digna nivelo, kio gravas, c\u0302ar g\u0302i probable estas la lasta ero en la pli ol centjara serio."}, {"text_idx": "#000001", "text": "C\u0302i-jara Jarlibro enhavas 1296 adresojn de la divers-kategoriaj delegitoj de UEA en 100 landoj. Unuavide, tio s\u0302ajnas granda nombro, tamen la Delegita Reto malkreskas: antau\u0306 25 jaroj, sojle de la interreta epoko, funkciis 2272 delegitoj, preskau\u0306 duoble pli ol nun."}, {"text_idx": "#000002", "text": "La supro de la landlisto apenau\u0306 s\u0302ang\u0302ig\u0302is. Same kiel en 1993 plej multaj delegitoj de UEA log\u0302as en Brazilo, sed ilia nombro nun estas nur duono de tiu antau\u0306 25 jaroj."}, {"text_idx": "#000003", "text": "Kvankam preskau\u0306 en c\u0302iu lando la delegitoj malmultig\u0302as, en la teritorio de eksUSSR g\u0302i restis preskau\u0306 la sama: 86 delegitoj en 1993 (Ruslando 38, Ukrainio 15, Latvio 12, Estonio 8, Belorusio kaj Litovio po 4, Uzbekistano 2, Azerbajg\u0302ano, Kartvelio, Tag\u0302ikistano po 1) kaj 82 delegitoj nun (Ruslando 28, Ukrainio 20, Estonio 9, Latvio 8, Litovio 5, Armenio 4, Kazah\u0302stano 3, Belarusio 2, Kartvelio 1, Tag\u0302ikistano 1, Uzbekistano 1). Atentindas minus dek en Ruslando kaj plus kvin en Ukrainio."}, {"text_idx": "#000004", "text": "Same kiel antau\u0306 kvarona jarcento Brazilo tenas la unuan lokon ankau\u0306 en la listo de la urboj kun delegitoj (la c\u0302efdelegitoj ne estas enkalkulitaj); tamen antau\u0306 25 jaroj en la tri listosupraj urboj estis g\u0302uste 100 delegitoj, kaj nun en la tri plej delegitozaj urboj estas nur 34 delegitoj, kaj la amazonan urbegon Manauso, en kiu iam log\u0302is pli ol 50 delegitoj, en la nuna Delegita Reto reprezentas nur tri esperantistoj."}, {"text_idx": "#000006", "text": "C\u0302ar pro la nuna reformado de UEA en la estonteco la Jarlibro apenau\u0306 aperos libroforme, mi vers\u0302ajne ne plu havos fonton por mia statistikado, kiun mi faris de tempo al tempo: komence en Ruslanda Esperantisto, kaj poste en La Ondo de Esperanto."}, {"text_idx": "#000008", "text": "Klaku la supran bildeton por vidi la abon-manierojn"}, {"text_idx": "#000010", "text": "Jen majstra helpo. Se la estraro kaj laboristaro de UEA konsistus el profesiuloj kiel Pawe\u0142 Fischer-Kotowski, alie status la afero.\nLa kontrolo, menciita de James, faligis la nombron de delegitoj en Manaus el 52 en 1993 al 12 en 1994 kaj nuraj 3 en 1995.\nBonvulu atenti, ke la c\u0302efurbo de Brazilo esta Braziljo, ne Brazilio, kiel aperis en la teksto.\nLa afero pri delegitaro en Manau\u0306so estis artefarita arang\u0302o, kiel oni povas supozi. En la posta jaro UEA mem kontrolis kaj konstatis, ke loka delegito delegitigis ec\u0302 simpatiantojn kaj lernantojn. Tio estis sekve korektita, post nelonge."}, {"text_idx": "#000011", "text": "Jen majstra helpo. Se la estraro kaj laboristaro de UEA konsistus el profesiuloj kiel Pawe\u0142 Fischer-Kotowski, alie status la afero."}, {"text_idx": "#000012", "text": "La kontrolo, menciita de James, faligis la nombron de delegitoj en Manaus el 52 en 1993 al 12 en 1994 kaj nuraj 3 en 1995."}, {"text_idx": "#000013", "text": "Bonvulu atenti, ke la c\u0302efurbo de Brazilo esta Braziljo, ne Brazilio, kiel aperis en la teksto."}, {"text_idx": "#000016", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000017", "text": "Demonstraj versioj de \u201cLa Ondo\u201d"}, {"text_idx": "#000018", "text": "Musklaku la kovrilon por legi pliajn informojn."}]